Judecătorii Curții de Apel Craiova au decis azi să respingă apelul Parchetului Craiova, la decizia luată în cazul lui Silviu Lung, condamnat în martie la un an și 4 luni de închisoare cu suspendare, scrie gsp.ro.

Magistrații cereau trei ani și 4 luni de închisoare cu executare pentru fostul portar, care a fost trimis în judecată pentru ucidere din culpă și vătămare corporală. Astfel, Lung rămâne cu pedeapsa de la Judecătorie, decizia Curţii de Apel Craiova fiind definitivă.

Pe 8 ianuarie 2014, Silviu Lung a produs un accident de circulație în urma căruia o persoană a decedat și mai multe au fost rănite.